నువారా ఎలియా

నువార ఎలియా శ్రీలంకలోని సెంట్రల్ ప్రావిన్స్‌లో గల  హిల్ కంట్రీలోని ఒక నగరం.ఈ నగరం ముద్దు పేరు లిటిల్ ఇంగ్లాండ్.  దీనికే  "సాదా (టేబుల్ ల్యాండ్)" లేదా "కాంతి నగరం"అనే పేర్లు కలవు. సుందరమైన ప్రకృతిని కలిగిన  సమశీతోష్ణ వాతావరణంలో ఈ నగరం ఉంది. అందుకే చల్లని ప్రదేశంగా ప్రసిద్ధి చెందింది.  ఈ నగరం 1,868 మీ ఎత్తులో ఉండి,  శ్రీలంకలో టీ ఉత్పత్తికి అత్యంత ముఖ్యమైన ప్రదేశంగా పరిగణించబడుతుంది.

చరిత్ర 
1846 వ సంవత్సరం లో ఆల్బర్ట్ సరస్సును,  నైలు నదిని అన్వేషించిన ‘శామ్యూల్ బేకర్’ అనే పరిశోధకుడు  ఈ నగరాన్ని స్థాపించాడు.లిటిల్ ఇంగ్లండ్ అని పిలువబడే నువారా ఎలియా ఒక హిల్ కంట్రీ.ఇక్కడ బ్రిటిష్ వలసవాదులు నక్కలు , జింకలు, ఏనుగులు మొదలైన జంతువులను వేటాడుతారు. అలాగే  పోలో, గోల్ఫ్, క్రికెట్ వంటి ఆటలతో కాలక్షేపం చేస్తారు. క్వీన్స్ కాటేజ్, జనరల్స్ హౌస్, గ్రాండ్ హోటల్, హిల్ క్లబ్, సెయింట్ ఆండ్రూస్ హోటల్,టౌన్ పోస్ట్ ఆఫీస్ వంటి ప్రదేశాలు ఆనాటి చారిత్రక విశేషాలను తెలియజేస్తాయి. ఈ ప్రదేశాలన్నీ సందర్శకులని ఆకర్షిస్తాయి.

వాతావరణం 
దాని ఎత్తైన ప్రదేశం కారణంగా, నువారా ఎలియా ఉపఉష్ణమండల హైలాండ్ శీతోష్ణస్థితిని కలిగి ఉంటుంది.ఇక్కడి వాతావరణం పొడిగా ఉండి సగటు వార్షిక ఉష్ణోగ్రత 16 °C (61 °F)ను కలుగజేస్తాయి.

జనాభా 
నువారా ఎలియా నగరంలో అత్యధిక జనాభా సింహళీయులదే . ఇక్కడ భారతీయ తమిళులు మరియు శ్రీలంక తమిళులు వంటి ఇతర జాతుల సమూహాలకు చెందిన గణనీయమైన కమ్యూనిటీలు ఉన్నాయి.

భాష 
నువారా ఎలియాలో మాట్లాడే రెండు ప్రధాన భాషలు సింహళం ,తమిళం. ఆంగ్ల భాషను కూడా  విరివిగా ఉపయోగిస్తున్నారు.

పండుగలు 
నువారా ఎలియాలో  ఏటా ఏప్రిల్ 1న నూతన సంవత్సరం  పండుగ  వారి ఆచార పద్ధతిలో  ప్రారంభమవుతుంది.వేడుకలో ప్రధానంగా బ్యాండ్ షో ఉంటుంది, దీనిలో అన్ని స్థానిక పాఠశాల బ్యాండ్‌లు పాల్గొంటాయి.ఈ ప్రాంతంలో ఆరోజు సెలవుదినం కావడంతో వసతి దొరకడం కష్టం.ఏప్రిల్‌లో ప్రధానంగా గుర్రపు పందాలు,బైక్ రేసింగ్లు జరుగుతాయి. వీటితో పాటు నువారా ఎలియా రోడ్ రేస్, గ్రెగొరీ సరస్సు అంచున ఉన్న 4X4 లేక్ క్రాస్ ఔత్సాహికులను ఆకర్షిస్తాయి.

ఆకర్షణలు 
ఈ పట్టణంలో  గోల్ఫ్ కోర్స్, ట్రౌట్ స్ట్రీమ్‌లు, విక్టోరియా పార్క్, లేక్ గ్రెగొరీ బోటింగ్ లేదా ఫిషింగ్ లు ప్రత్యేక ఆకర్షణగా  నిలుస్తాయి. వీటన్నింటిలో విక్టోరియా పార్క్ పక్షి వీక్షకులకు చాలా ప్రసిద్ధి చెందింది.ఇండియన్ బ్లూ రాబిన్, పైడ్ థ్రష్ లేదా స్కేలీ థ్రష్ పక్షులు దట్టమైన పొదల్లో దాగి ఉంటాయి.కాశ్మీర్ ఫ్లైక్యాచర్ జాతి పక్షి పార్క్ లోని అన్ని పక్షుల కంటే ఆకర్షణీయమైనది.లవర్స్ లీప్' అనే జలపాతం  నువారా ఎలియా పట్టణం నుండి కొంచెం దూరంలో  తేయాకు తోటల మధ్య ఉన్న అద్భుతమైన జలపాతం. ఇది పొడవాటి క్యాస్కేడింగ్ షీట్‌లో 30 మీటర్ల ఎత్తు నుండి  పడిపోతుంది. కొండపై నుండి దూకి ఆత్మ హత్య చేసుకున్న  యువ జంట పేరు మీదుగా ఈ జలపాతానికి లవర్స్ లీప్ అని  పేరు పెట్టబడింది.

మూలాలు 

శ్రీలంక నగరాలు
శ్రీలంక ప్రజలు
శ్రీలంక వ్యక్తులు
శ్రీలంక భాషలు
సింహళ భాష